sagorsarker/bangla-wikipedia huggingface dataset:
গৌতম বসু

গৌতম বসু (১৩ মে ১৯৫৫ - ১৮ জুন ২০২১) ছিলেন আশির দশকের বিখ্যাত ভারতীয় বাঙালি কবি ও প্রাবন্ধিক। সুগভীর অন্তর্দৃষ্টিতে দেখেছেন জীবনের কাছের বা বহুদূরের মুহূর্তগুলিকে আর খুবই সংযতভাবে সৃষ্টি করেছেন তার কাব্যমোদীদের অনুসন্ধিষ্ণু মনের খোরাক। ২০১৫ খ্রিস্টাব্দে পশ্চিমবঙ্গ সরকার তাকে রবীন্দ্র পুরস্কার প্রদান করে।
কবি গৌতম বসুর জন্ম ১৯৫৫ খ্রিস্টাব্দের ১৩ মে (১৩৬২ বঙ্গাব্দের ২৯ বৈশাখ) পশ্চিমবঙ্গের দার্জিলিং-এ পিতার কর্মস্থলে। তার পূর্বপুরুষের আদি নিবাস ছিল মেদিনীপুর জেলার পিংলায়। তবে তার বেড়ে ওঠা ও শিক্ষাদীক্ষা সবই কলকাতা শহরে। বিশ শতকের সত্তর দশকের গোড়ার দিকে তার সহপাঠীদের উদ্যোগে প্রথম কবিতা প্রকাশিত হয় অধুনালুপ্ত “শতভিষা” সাহিত্য পত্রিকায়। স্বল্প দৈর্ঘ্যের শিরোনামহীন বাইশটি কবিতার সংকলন - “অন্নপূর্ণা ও শুভকাল” প্রকাশিত হয় ১৯৮১ খ্রিস্টাব্দে। তার কবিতা মায়াময় স্বাদের ও জাদুকরী হওয়ার কারণে বাংলার বহু তরুণ কবি ও কাব্যমোদীদের কাছে অত্যন্ত জনপ্রিয় হয়েছিল। পেশায় গৌতম ছিলেন একজন ব্যাঙ্ক কর্মচারী এবং কর্মসূত্রে ঘুরতে হয়েছিল নানা জায়গায়। তাই প্রথমদিকে ধীরে ধীরে প্রকাশিত হয়েছে 'অতিশয় তৃণাঙ্কুরের পথে', 'রসাতল', 'নয়নপথগামী' প্রভৃতি কাব্যগ্রন্থ। কবিতা ছাড়াও তিনি সাহিত্যবিষয়ক (অবশ্যই কবিতাকেন্দ্রিক) প্রবন্ধ-নিবন্ধ লিখতেন বিভিন্ন পত্রপত্রিকায়, তারই সংকলন হল- 'গদ্যসংগ্রহ'। কবিতায় যেমন তিনি জীবনের সাংঘাতিক সত্যকে অনায়াসে উন্মোচন করেছেন, নিবন্ধ রচনায় ছিলেন নিরপেক্ষ নিরাবেগ এবং তারফলে সেগুলি ছিল বেশ ধারালো, নিষ্ঠুর এবং বিশ্লেষণাত্মক। 
কবি গৌতম বসু ২০০৩ খ্রিস্টাব্দে প্রথম রসাতল কাব্যগ্রন্থের জন্য কবি বীরেন্দ্র চট্টোপাধ্যায় স্মরণ কমিটি কর্তৃক বীরেন্দ্র পুরস্কারে সম্মানিত হন। এরপর ২০১৫ খ্রিস্টাব্দে "স্বর্ণগরুড়চূড়া"
কাব্যগ্রন্থের জন্য পশ্চিমবঙ্গ সরকারের রবীন্দ্র পুরস্কার লাভ করেন।
কবি গৌতম বসু দীর্ঘদিন ধরে সিওপিডি’র সমস্যায় ভুগছিলেন। ২০২১ খ্রিস্টাব্দের ১৭ জুন (২ আষাঢ়, ১৪২৮) বৃহস্পতিবার বিকালে অসুস্থ বোধ করায় তাকে কলকাতার এক বেসরকারি হাসপাতালে ভর্তি করা হয়। কিন্তু তার কিডনি বিকল হতে শুরু করে। পরদিন অর্থাৎ ১৮ জুন শুক্রবার (৩ আষাঢ়, ১৪২৮ বঙ্গাব্দ) সকাল ৯ টায় শেষ নিঃশ্বাস ত্যাগ করেন।
ল্যামপ্রপ্টের কিউরিয়াস

হোয়াইট ড্রাগনটেল (বৈজ্ঞানিক নাম: "Lamproptera curius(Fabricius)") এক প্রজাতির মাঝারী আকারের প্রজাপতি, যার শরীর ও ডানা মূখ্যত অনুজ্জ্বল কালচে বাদামী বর্নের। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
হোয়াইট ড্রাগনটেল এর প্রসারিত অবস্থায় ডানার আকার ৪০-৫০ মিলিমিটার দৈর্ঘ্যের হয়।
ভারতে প্রাপ্ত হোয়াইট ড্রাগনটেল এর উপপ্রজাতি হল- 
এই প্রজাপতি ভারতের আসাম থেকে বার্মা পর্যন্ত পাওয়া যায়। এটি থাইল্যান্ড, লাওস, ভিয়েতনাম, দক্ষিণ চীন, কম্বোডিয়া, মালয়েশিয়া, ইন্দোনেশিয়া এবং ফিলিপাইন এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
সামনে ডানা সামনের ডানায় বাইরের দিকে তেরচা ভাবে বাঁকা একটি চওড়া তীর্যক সাদা বন্ধনী দেখা যায় যেটি কোস্টা থেকে ডরসাম অবধি বিস্তৃত। উক্ত বন্ধনীর বাইরের প্রাপ্ত কাঁচের মত স্বচ্ছ যার সামান্য পরেই ডানার বাইরের অর্দ্ধ কালচে বাদামী চওড়া সীমানা দ্বারা ঘেরা একটি ত্রিভুজাকৃতি বর্নহীন স্বচ্ছ অংশ বর্তমান। উক্ত ত্রিভুজাকৃতি স্বচ্ছ অংশটি কালো শিরাসমূহ দ্বারা সুস্পষ্ট ভাবে বিভক্ত। পার্শ্ব রোঁয়া কালো বর্নের।
পিছনের ডানা পিছনের ডানা সংকীর্ন, লম্বাটে, টার্মেন ঢেউ খেলানো এবং ৪নং শিরায় উৎপন্ন একটি খুব লম্বা লেজযুক্ত (২৫-৪০ মিলিমিটার)। সামনের ডানার উপরিতলের সাদা তীর্যক বন্ধনীটি পিছনের ডানাতেও আড়াআড়ি ভাবে বিস্তৃত হয়েছে ৩ নং শিরার বাইরের অর্দ্ধ পর্যন্ত। তবে সামনের ডানার মত পিছনের ডানার উক্ত তীর্যক সাদা বন্ধনীটির বাইরের প্রাপ্ত স্বচ্ছ নয়। উক্ত লেজটির গোড়ার দিকের চওড়া অংশ ঘনভাবে সাদা অথবা ধূসর ছিটাযুক্ত। প্রান্তরোয়া ৫ নং শিরার উপর পর্যন্ত কালো, নিচে থেকে সাদা। ডানার নিম্নতল উপরিতলেরই অনুরূপ, তবে মূল বর্ন ঘন কালচে বাদামী। উভয় ডানার গোড়া জুড়ে মেটে অথবা ধূসর সাদা বর্নের চওড়া দাগ বর্তমান যা সামনের ডানার কোস্টা থেকে পিছনের ডানার ডরসাম এর নিকট অবধি বিস্তৃত।
শুঙ্গ, মাথা এবং বক্ষদেশ কালো, উদরদেশ ঘন কালচে বাদামী। নিম্নতলে পালপি, বক্ষদেশ এবং উদর ধূসর বর্নের। স্ত্রী এবং পুরুষ প্রকার অনুরূপ, তবে পুরুষ প্রকারে সামনের ডানার উপরিতলে ডর্সাল ভাজ (fold)এ সাদা scent organ বর্তমান।
এই প্রজাতির উড়ান অতি দ্রুত এবং উড়ার সময় ডানা ক্রমাগত কাঁপতে থাকে, অনেকটা ফড়িং এর মতন। ঝলমলে রৌদ্রজ্জ্বল দিনে এদের প্রায়শই রোদ পোহাতে এবং মাড-পাডল করতে দেখা দেখা যায়। বাতাসে ভাসমান অবস্থায় উড়তে উড়তে এরা ফুলের মধু পান করে। এছাড়া কাদামাটি, ভিজে ছোপে এদের অবস্থান করতে লক্ষ্য করা যায়। হোয়াইট ড্রাগনটেল প্রজাতি উন্মুক্ত জঙ্গলে বসবাস করে যেখানে জঙ্গলের ফাঁকা জায়গায় ও জঙ্গলে পথে এদের বিচরন চোখে পড়ে। এচাড়াও জঙ্গলকে বেড় দিয়ে অবস্থিত নদী অথবা ঝর্নার ধারে, জঙ্গলের পথের ধারে তিরতির করে বয়ে চলা সরু জলধারা অথবা জঙ্গলের ভিতর যেখানে মানুষের বসবাস আছে সেখানে নলকূপ থেকে ফোঁটায় ফোঁটায় জল ঝড়ে পড়ছে, এমন জায়গায় এদের দর্শন মেলে। ল্যাম্পপ্রপ্টের মেজেস এর চাইতে কম উচ্চতায় (১৫০০মিটার এর কম উচ্চতা) আগস্ট থেকে নভেম্বর মাস পর্যন্ত এদের বিচরন লক্ষ্য করা যায়।
ব্রহ্মা মন্দির, পুষ্কর

ব্রহ্মা মন্দির, পুষ্কর (জগৎপিতা ব্রহ্ম মন্দির নামেও পরিচিত) হলো একটি হিন্দু মন্দির যা ভারতের রাজস্থান রাজ্যের পুষ্করে অবস্থিত, পবিত্র পুষ্কর হ্রদের কাছে যেখানে এর কিংবদন্তির সাথে একটি অদম্য যোগসূত্র রয়েছে। মন্দিরটি ভারতে হিন্দু সৃষ্টির দেবতা ব্রহ্মার উদ্দেশ্যে নিবেদিত খুব কম বিদ্যমান মন্দিরগুলির মধ্যে একটি এবং তাদের মধ্যে সবচেয়ে বিখ্যাত ।
পুষ্করের মন্দিরগুলির মধ্যে সবচেয়ে গুরুত্বপূর্ণ হল ব্রহ্মা মন্দির, যেটি 14 শতকের।  মন্দিরটি ব্রহ্মার যজ্ঞের পর ঋষি বিশ্বামিত্র তৈরি করেছিলেন বলে জানা যায় ।  এটাও বিশ্বাস করা হয় যে ব্রহ্মা নিজেই তার মন্দিরের জন্য স্থান বেছে নিয়েছিলেন। অষ্টম শতাব্দীর হিন্দু দার্শনিক আদি শঙ্কর এই মন্দিরের সংস্কার করেছিলেন, যখন বর্তমান মধ্যযুগীয় কাঠামোরতলামের মহারাজা জাওয়াত রাজ, যিনি সংযোজন ও মেরামত করেছিলেন, যদিও মূল মন্দিরের নকশাটি বজায় রাখা হয়েছে।
"হিন্দু ধর্মগ্রন্থ পদ্ম পুরাণ" অনুসারে, ব্রহ্মা বজ্রনাভ (অন্য সংস্করণে বজ্রনাশ) রাক্ষসকে তার সন্তানদের হত্যা করতে এবং মানুষকে হয়রানি করতে দেখেছিলেন। তিনি তৎক্ষণাৎ তাঁর অস্ত্র, পদ্মফুল দিয়ে অসুরকে বধ করলেন। এই প্রক্রিয়ায়, পদ্মের পাপড়ি তিনটি স্থানে মাটিতে পড়ে তিনটি হ্রদ তৈরি করে: পুষ্কর হ্রদ বা জ্যেষ্ঠ পুষ্কর (সর্বশ্রেষ্ঠ বা প্রথম পুষ্কর), মধ্য পুষ্কর (মধ্য পুষ্কর) হ্রদ এবং কনিষ্ঠ পুষ্কর (সর্বনিম্ন বা কনিষ্ঠ পুষ্কর) হ্রদ।
ব্রহ্মা তখন মূল পুষ্কর হ্রদে একটি যজ্ঞ (অগ্নি-বলি) করার সিদ্ধান্ত নেন । রাক্ষসদের দ্বারা আক্রান্ত না হয়ে শান্তিপূর্ণভাবে তার যজ্ঞ সম্পাদন করার জন্য, তিনি পুষ্করের চারপাশে পাহাড় তৈরি করেছিলেন — দক্ষিণে রত্নাগিরি, উত্তরে নীলগিরি, পশ্চিমে সঞ্চুরা এবং পূর্বে সূর্যগিরি — এবং যজ্ঞ সম্পাদন রক্ষা করার জন্য সেখানে দেবতাদের স্থাপন করেছিলেন। যাইহোক, যজ্ঞ করার সময়, তার স্ত্রী সাবিত্রী (বা কিছু সংস্করণে সরস্বতী) যজ্ঞের অপরিহার্য অংশ সম্পাদনের জন্য নির্ধারিত সময়ে উপস্থিত হতে পারেননি কারণ তিনি তার সহচর দেবী লক্ষ্মী, পার্বতী এবং ইন্দ্রানীর জন্য অপেক্ষা করছিলেন । তাই ব্রহ্মা গুর্জরকে বিয়ে করলেনমেয়ে, গায়ত্রী এবং তার পাশে বসে তার নতুন স্ত্রীর সাথে যজ্ঞ সম্পন্ন করেন, তার মাথায় অমৃতের পাত্র (জীবনের অমৃত) ধারণ করেন এবং "আহুতি" (বলি অগ্নিতে নিবেদন) দেন।
অবশেষে যখন সাবিত্রী অনুষ্ঠানস্থলে পৌঁছেন তখন তিনি দেখতে পান গায়ত্রী ব্রহ্মার পাশে বসে আছেন যা ছিল তার সঠিক জায়গা। উত্তেজিত হয়ে, তিনি ব্রহ্মাকে অভিশাপ দিয়েছিলেন যে তিনি কখনই উপাসনা করবেন না, কিন্তু তারপরে পুষ্করে তাঁর পূজার অনুমতি দিয়ে অভিশাপ কমিয়ে দেন। সাবিত্রী ইন্দ্রকে যুদ্ধে সহজে পরাজিত হওয়ার জন্য, বিষ্ণুকে তার স্ত্রীর থেকে মানুষ হিসাবে বিচ্ছেদ ভোগ করার জন্য, অগ্নিদেব অগ্নিকে যাকে সর্বগ্রাসী হওয়ার জন্য যজ্ঞের প্রস্তাব দেওয়া হয়েছিল এবং যজ্ঞ পরিচালনাকারী পুরোহিতদের দরিদ্র হওয়ার জন্য অভিশাপ দিয়েছিলেন।
যজ্ঞের শক্তি দ্বারা অনুপ্রাণিত, গায়ত্রী সাবিত্রীর অভিশাপ কমিয়ে দিয়েছিলেন, পুষ্করকে তীর্থস্থানের রাজা হওয়ার আশীর্বাদ করেছিলেন, ইন্দ্র সর্বদা তাঁর স্বর্গ বজায় রাখবেন, বিষ্ণু মানব রাম হিসাবে জন্মগ্রহণ করবেন এবং অবশেষে তাঁর স্ত্রীর সাথে একত্রিত হবেন এবং পুরোহিতরা পণ্ডিত হয়ে উঠবেন। পূজনীয় এইভাবে, পুষ্কর মন্দিরকে ব্রহ্মার জন্য উৎসর্গ করা একমাত্র মন্দির হিসেবে গণ্য করা হয়।  সাবিত্রী, তারপরে, রত্নাগিরি পাহাড়ে চলে আসেন এবং সাবিত্রী ঝর্ণা (স্রোত) নামে পরিচিত একটি ঝর্ণা হিসাবে আবির্ভূত হয়ে এর একটি অংশ হয়ে ওঠে; তার সম্মানে একটি মন্দির এখানে বিদ্যমান।
শামসুদ্দিন কিরমানী

শায়খ মুহাম্মদ বিন ইউসুফ বিন আলী বিন সাঈদ শামসুদ্দীন কেরমানী () বা কিরমানি (৭১৭ হিজরি ১৩১৭ সাল — ৭৮৬ হিজরি ১৩৮৪ সাল) ছিলেন একজন সুন্নি মুসলিম পণ্ডিত। তিনি আল্লামা কিরমানী নামে অধিক পরিচিত। তিনি "সহীহ বুখারীর" একটি তাফসীর (ব্যাখ্যাগ্রন্থ) লিখেছেন।
শামসুদ্দীন কিরমানী ৭১৭ হিজরির ২৬ জমাদিউস সানি মোতাবেক ১৩১৭ সালের ২ সেপ্টেম্বর ইরানের কিরমানে জন্মগ্রহণ করেন। তার পিতার নাম বাহাউদ্দীন।
তিনি ৭৮৬ হিজরির মহররম মাসে (১৩৮৪ সাল) হজ্জ থেকে ফিরে আসার পর বাগদাদে মৃত্যুবরণ করেন।
অনবরিভু

অনবরিভু হলো ২০২২ সালের একটি ভারতীয় তামিল ভাষার পারিবারিক নাট্য চলচ্চিত্র, যা পরিচালনা করেছেন নবাগত পরিচালক অশ্বিন রাম এবং প্রযোজনা করেছে সত্য জ্যোতি ফিল্মস। চলচ্চিত্রটিতে কেন্দ্রীয় চরিত্রে অভিনয় করেছেন হিপহপ তামিলা আদি (দ্বৈত চরিত্র), কাশ্মীরা পরদেশী ও শিবানী রাজশেখর এবং পার্শ্ব চরিত্রে অভিনয় করেছেন নেপোলিয়ন, বিদ্যার্থ, সাই কুমার, আশা শরৎ ও আরজাই। চলচ্চিত্রটি ২০২২ সালের ৭ জানুয়ারি ডিজনি+ হটস্টার–এ মুক্তি পায়।
ভারতে কোভিড-১৯ মহামারীর কারণে "অনবরিভু" প্রেক্ষাগৃহে মুক্তি দেওয়া থেকে বিরত থাকে এবং পোঙ্গলের এক সপ্তাহ আগে ২০২২ সালের ৭ জানুয়ারি ডিজনি+ হটস্টার–এ মুক্তি দেয়।
আইয়ামে জাহেলিয়া

আইয়ামে জাহেলিয়া () একটি ইসলামি ধারণা। ইসলামের ইতিহাসের ভাষায়, ইসলামের নবী মুহাম্মদ (স.) এর নবুওয়াত লাভের পূর্বে আরবের লোকেরা ঐশী বাণীর অভাবে অজ্ঞতার অন্ধকারে নিমজ্জিত ছিল। তখন আরবদের মধ্যে নানারূপ ধর্মীয় অনাচার ও কুসংস্কার বিরাজ করছিল। তারা নানা পাপাচারে আসক্ত ছিল। যা আইয়ামে জাহেলিয়া বা অন্ধকার যুগ নামে পরিচিত। 
“আইয়াম” শব্দের অর্থ সময় বা যুগ এবং ‘জাহেলিয়া' শব্দের অর্থ অজ্ঞতা বা তমসা। সুতরাং আইয়্যামে জাহেলিয়া বলতে ‘তমসা' বা ‘অজ্ঞতার যুগ' বুঝায়। পি. কে. হিট্রির মতে, প্রকৃত পক্ষে জাহেলিয়া বলতে সেই যুগকে বুঝায় যে যুগে আরবে কোন নিয়ম কানুন ছিল না, কোন নবীর আবির্ভাব ঘটেনি এবং কোন ঐশী কিতাব নাজিল হয় নাই।
'জাহেলিয়া' শব্দটি কুরআনের বিভিন্ন স্থানে উল্লেখিত হয়েছে, এবং এর অনুবাদে প্রায়ই বিভিন্ন পরিভাষা ব্যবহৃত হয়:
ঐতিহাসিকগণ আইয়্যামে জাহেলিয়ার সময়কালের ব্যাপ্তি সম্পর্কে ভিন্ন ভিন্ন মত দিয়েছেন। যেমন:
তবে ইতিহাস বিশ্লেষকগণ উপরিউক্ত সংজ্ঞায় আরবকে যুক্ত করার ব্যাপারে ভিন্ন মত প্রকাশ করেন। তারা বলেন, তদানীন্তন সময়ে দক্ষিণ আরব জ্ঞান-গরিমায় উন্নত ছিল এবং তারা সাহিত্য, সংস্কৃতি, ঐতিহ্য চেতনাসহ নানা সদগুণাবলীর অধিকারী ছিল। তবে উত্তর আরব ও মধ্য আরবের হেজাজ ও তৎসলগ্ন এলাকা ইসলামের আবির্ভাবের পূর্ব পর্যন্ত অজ্ঞতার অন্ধকারে নিমজ্জিত ছিল। আন্তর্জাতিক কার্যকলাপে তারা কোন খ্যাতি অর্জন করতে পারে নাই। উক্ত অঞ্চলের পরিবেশ ও পরিস্থিতি বিবেচনা করেই আইয়্যামে জাহেলিয়ার সংজ্ঞা নির্ধারিত হয়েছে। তাই প্রকৃত অর্থে জাহিলী যুগ বলতে বোঝায় আরবের সেই সময় কালকে যখন সেখানে কোন নবী-রাসুলের আবির্ভাব ঘটেনি বা বা
কোন ঐশী কিতাব নাযিল হয়নি। ফলে সমাজ-সংস্কারের অভাবে অন্যায় অবিচার ধর্মীয় কুসংস্কার ইত্যাদি নানা অনাচারে ছেয়ে গিয়েছিল। এক কথায় বলা যায়, এই অন্ধকার সময়ই আইয়্যামে জাহেলিয়া।
কন্টিলো এন্টারটেইনমেন্ট

কন্টিলো পিকচার্স প্রাইভেট লিমিটেড হল ১৯৯৫ সালে অভিমন্যু সিং ও আদিত্য নারায়ণ সিং দ্বারা প্রতিষ্ঠিত, ভারতের মুম্বাইতে অবস্থিত চলচ্চিত্র এবং টেলিভিশন ধারাবাহিক প্রযোজনা সংস্থা। প্রযোজনা করেছে শশশশ... কোই হ্যায়, শশশশ... ফির কোই হ্যায়, আদালত, বিক্রাল অর গব্রাল এর মতো টেলিভিশন ধারাবাহিক।
ওয়েবসাইট দেখুন
ভাগফল

পাটিগণিতে ভাগফল হলো সংখ্যার ভাগ থেকে পাওয়া পরিমাপ। সমগ্র গণিতে ভাগফলের অনেক ব্যবহার হয়েছে এবং এটার কাজ সাধারণত পূর্ণসংখ্যা দিয়েই করা হয় (এর কারণ হিসেবে ইউক্লিডীয় বিভাজন দায়ী করা হয়), অনেক সময় ভগ্নাংশ ও অনুপাত ব্যবহার করেও ভাগফলকে প্রকাশ করা হয়। উদাহরণ, 3 কে 20 দ্বারা ভাগ করলে "ভাগফল" পাওয়া যায় formula_1।
ভাগফল প্রায়শই দুটি সংখ্যা বা দুটি চালক হিসেবে একটি অনুভূমিক রেখা দ্বারা বিভক্ত থাকে। "লব" এবং "হর" শব্দ দ্বারা এদের চিহ্নিত করা হয়। এদের থেকে একটি মান পাওয়া যায়, যাকে "ভাগফল" বলা হয়।
formula_2
ত্রিভুবনের প্রিয় মুহাম্মদ

ত্রিভুবনের প্রিয় মুহাম্মদ  বাংলাদেশের জাতীয় কবি কাজী নজরুল ইসলাম রচিত একটি কালজয়ী ইসলামিক সংগীত বা গজল, যেটা ইসলামের নবী মুহাম্মদের আগমনের আনন্দবার্তা বহন করে। ১৯৩৫ সালে তুরস্কের ঐতিহ্যবাহী লোকসংগীত 'কাটিবিম' এর সুর অনুসারে 'ত্রিভুবনের প্রিয় মুহাম্মদ' গজলটি তিনি রচনা করেন। 'কাটিবিম' এর সুর অনুসারে নজরুলের রচিত প্রথম গানটি হলো 'শুকনো পাতার নুপূর’, ১৯৩৩ সালে যার প্রথম রেকর্ড করেন সে যুগের বিখ্যাত গায়িকা এবং বাইজি হরিমতী দেবী। তার দু’বছর পর অর্থ্যাৎ ১৯৩৫ সালে, সেই একই সুরে 'ত্রিভুবনের প্রিয় মুহাম্মদ' শিরোনামে নজরুলের আরও একটি গানের রেকর্ড বেরোয়, যেটি তার প্রায় গানের মতোই শোভা পায় তার শিষ্য এবং অন্তরতর শিল্পী আব্বাসউদ্দীন আহমদের কন্ঠে।
'ত্রিভুবনের প্রিয় মুহাম্মদ' গজলটিকে এক সময় আরব্য ধারার সংগীত মনে করা হতো। আর তারই সত্যতা যাচাইয়ে ষাটের দশকেই গানটির উৎস নিয়ে অন্বেষণ শুরু করেন নজরুল-গবেষক আসাদুল হক। বাংলাদেশের ‘দৈনিক ইত্তেফাক’-এর পাতায় ‘সঙ্গীতজ্ঞ নজরুলের বাংলা গানে আরবি সুরের সুষ্ঠু প্রয়োগ’ শিরোনামে সে কাহিনি লিখেছেন তিনি। ১৯৬৫ সালে তুরস্কের আঙ্কারায় গবেষক আসাদুল হক একটি তুর্কি গান শোনেন, যার সুরের সঙ্গে ‘শুকনো পাতা নুপূর’ গানটির অদ্ভুত মিল দেখতে পান তিনি। নজরুল-কথিত আরবি সুর তবে কোথায়? আসাদুল লেগে রইলেন। সরকারি কাজে যখনই লেবানন বা সিরিয়া যান, সুর খুঁজে বেড়ান। এক দিন এক বৃদ্ধ বললেন, এ তো সিরিয়ার হাজার বছরের পুরনো সুর! গানটা হল, ‘বানাত ইস্কান্দারিয়া’ বা আলেকজ়ান্দ্রিয়ার মেয়ে’! যার তুর্কিজ সংস্করণকে 'কাটিবিম' বলে ডাকা হয়। উস্কুদারে যাওয়ার সময় এক মেয়ের তার কেরানিকে নিয়ে লেখা এই 'কাটিবিম' গানটি।
'ত্রিভুবনের প্রিয় মুহাম্মদ' গজলটির সুর নজরুল কোথায় পেয়েছিলেন বা কার কাছ থেকে শিখেছিলেন তা নিয়ে কোনো সুস্পষ্ট ধারণা পাওয়া যায় না। ধারণা করা হয়, ১৯১৪ সালে প্রথম বিশ্বযুদ্ধের সূচনাকালে জার্মানি বাহিনীর বিরুদ্ধে ইরাকে প্রশিক্ষণে পাঠানো বেঙ্গল রেজিমেন্ট এর সৈনিকদের কাছ থেকেই 'কাটিবিম' এর সুরটি পেয়েছিলেন নজরুল। আর সেই সুরেই রচনা করেছিলেন উক্ত সংগীতযুগল।
১৯২৬ সালে কলকাতার অ্যালফ্রেড থিয়েটারে অনুষ্ঠান করে গিয়েছিলেন মিশরের নৃত্যশিল্পী ফরিদা। নজরুল বেশ আপ্লুত ছিলেন তাই নিয়ে। মিশরীয় সুরে ‘মোমের পুতুল মমির দেশের মেয়ে’ গানটির পিছনে ফরিদার আদল থাকা যেমন অস্বাভাবিক নয়, তেমনই কে বলতে পারে, ফরিদার গলাতেই হয়তো ‘আলেকজ়ান্দ্রিয়ার মেয়ে’ বা 'কাটিবিম'এর সঙ্গে প্রথম আলাপ কলকাতার নজরুলের!
<poem>ত্রিভুবনের প্রিয় মুহাম্মদ এলো রে দুনিয়ায়।
আয় রে সাগর আকাশ বাতাস দেখবি যদি আয়।।
ধূলির ধরা বেহেশতে আজ, জয় করিল দিল রে লাজ।
আজকে খুশির ঢল নেমেছে ধূসর সাহারায়।।
দেখ আমিনা মায়ের কোলে, দোলে শিশু ইসলাম দোলে।
কচি মুখে শাহাদাতের বাণী সে শোনায়।।
আজকে যত পাপী ও তাপী, সব গুনাহের পেল মাফী।
দুনিয়া হতে বে-ইনসাফী জুলুম নিল বিদায়।।
নিখিল দরুদ পড়ে লয়ে নাম, সাল্লাল্লাহু আলায়হি ওয়া সাল্লাম।
জীন পরী ফেরেশতা সালাম জানায় নবীর পায়।।</poem>
২০০২ কমনওয়েলথ গেমসে ভারত

ভারত যুক্তরাজ্যের ম্যানচেস্টারে আয়োজিত ২০০২ কমনওয়েলথ গেমসে অংশগ্রহণ করেছিল। এই গেমসে উল্লেখযোগ্য সাফল্য পেয়েছিল ভারতীয় মহিলা হকি দল । দলটি অস্ট্রেলিয়ার মহিলা জাতীয় ফিল্ড হকি দলকে হারিয়ে ফাইনালে ওঠে। তারা ব্রিটিশ মহিলা হকি দলের বিপক্ষে ফাইনাল খেলা জিতে স্বর্ণ জিতেছিল। এই জয়টি দলের কোচ মীর রঞ্জন নেগির জন্য একটি প্রত্যাবর্তনও চিহ্নিত করেছে। নেগির সম্পৃক্ততা এবং স্বর্ণপদক জয় ২০০৭ সালের শাহরুখ খানের মহিলা ফিল্ড হকি "সম্পর্কে সফল চলচ্চিত্র" "চাক দে ইন্ডিয়া কে অনুপ্রাণিত করেছিল।" 
অস্ট্রেলিয়া, ইংল্যান্ড এবং কানাডার পরে ভারত সামগ্রিকভাবে মেডেল টেবিলে চতুর্থ স্থান অর্জন করেছিল। ভারতের রাজধানী দিল্লিতে অনুষ্ঠিত ২০১০ সালের কমনওয়েলথ গেমসেরও আয়োজক দেশ ছিল ভারত।
কুরিউ মাতসুকি

কুরিউ মাতসুকি (, ; জন্ম: ৩০ এপ্রিল ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।
২০১৮ সালে, মাতসুকি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
কুরিউ মাতসুকি ২০০৩ সালের ৩০শে এপ্রিল তারিখে জাপানের হোক্কাইদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মাতসুকি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন।
আমিষ ভোজন

আমিষ বা মাংসাশী খাবারে মাংস (লাল মাংস, পোল্ট্রি, সামুদ্রিক খাবার বা অন্য কোনো প্রাণীর মাংস) এবং কখনও কখনও ডিম থাকে। লোকেদের বর্ণনা করার সময়, আমিষভোজীরা নিরামিষভোজীদের বিপরীতে মাংস খায়। খাদ্য, আমিষভোজী  বিশ্বের (ভারত সহ) সংখ্যাগরিষ্ঠ মানুষের খাদ্য।
আমিষভোজীদের পুষ্টিবিজ্ঞানে সর্বভূক বলা হয়।
অক্ষেতা সূর্যনারায়ণ এট আল অনুসারে, নিরামিষ খাদ্য-বল (লাড্ডু) সিন্ধু উপত্যকা সভ্যতায় পাওয়া গিয়েছিল একইভাবে। উপলব্ধ প্রমাণগুলি অঞ্চলে রন্ধনসম্পর্কীয় অনুশীলনগুলিকে সাধারণ বলে নির্দেশ করে; খাদ্য উপাদানগুলি ছিল দুগ্ধজাত দ্রব্য (কম অনুপাতে), রমিন্যান্ট শবের মাংস, এবং হয় নন-রুমিন্যান্ট অ্যাডিপোজ চর্বি, গাছপালা বা এই পণ্যগুলির মিশ্রণ। খাদ্যতালিকাগত প্যাটার্ন পতন জুড়ে একই ছিল।
বিবেক সিং

বিবেক সিং একজন ভারতীয় শ্যুটার । তিনি ২০০২ সালের কমনওয়েলথ গেমসে সমরেশ জং এর সাথে পুরুষদের এয়ার পিস্তলে রৌপ্য পদক এবং পুরুষদের ৫০ মিটার পিস্তলে (জোড়া) সোনা জিতেছিলেন। এছাড়াও তিনি ২০০৬ কমনওয়েলথ গেমসে পুরুষদের ১০ মিটার এয়ার পিস্তলে রৌপ্য পদক জিতেছিলেন। তিনি ১৯৯৯ সালে ভারত সরকার কর্তৃক অর্জুন পুরস্কার লাভ ।
শীলা কানুনগো

শীলা কানুনগো একজন ভারতীয় ক্রীড়া শুটার । তিনি ২০০২ কমনওয়েলথ গেমসে এয়ার পিস্তল পেয়ারে শ্বেতা চৌধুরীর সঙ্গে রৌপ্য পদক জিতেছিলেন।
আবুল হাসান আলী হাসানী নদভীর কালপঞ্জি

আবুল হাসান আলী হাসানী নদভীর কালপঞ্জিতে বিংশ শতাব্দীর ভারতীয় ইসলামি পণ্ডিত ও দার্শনিক আবুল হাসান আলী হাসানী নদভীর জীবনের উল্লেখযোগ্য ঘটনাসমূহের সংক্ষিপ্ত বিবরণ দেওয়া হয়েছে।
প্রস্মিতা মাঙ্গরাজ

প্রস্মিতা মঙ্গরাজ (জন্ম ) একজন ভারতীয় মহিলা ভারোত্তোলক, ৫৮ কেজি বিভাগে প্রতিদ্বন্দ্বিতা করছেন এবং আন্তর্জাতিক প্রতিযোগিতায় ভারতের প্রতিনিধিত্ব করছেন। তিনি ২০০৩ বিশ্ব ভারোত্তোলন চ্যাম্পিয়নশিপে প্রতিদ্বন্দ্বিতা করেছিলেন, । 
তিনি ২০০২ কমনওয়েলথ গেমসে মহিলাদের ৬৩ কেজি বিভাগে রৌপ্যপদক জয় করেন।
অন্যান্য অনগ্রসর শ্রেণি

অন্যান্য অনগ্রসর শ্রেণি হল সম্মিলিত শব্দ যা ভারত সরকার শিক্ষাগত বা সামাজিকভাবে সুবিধাবঞ্চিত জাতিকে শ্রেণিবদ্ধ করতে ব্যবহার করে। এটি সাধারণ শ্রেণি, তফসিলি জাতি ও তফসিলি উপজাতি সহ ভারতের জনসংখ্যার বেশ কয়েকটি সরকারী শ্রেণিবিভাগের মধ্যে একটি। ১৯৮০ সালের মণ্ডল কমিশন রিপোর্ট অনুসারে "অন্যান্য অনগ্রসর শ্রেণিরা" দেশের জনসংখ্যার ৫৫% অন্তর্ভুক্ত ছিল এবং ২০০৬ সালে যখন জাতীয় নমুনা জরিপ সংস্থা সংঘটিত হয়েছিল তখন ৪১% নির্ধারণ করা হয়েছিল। ভারতে "অন্যান্য অনগ্রসর শ্রেণিদের" সঠিক সংখ্যা নিয়ে যথেষ্ট বিতর্ক রয়েছে; এটি সাধারণত বড় বলে অনুমান করা হয়, তবে অনেকেই বিশ্বাস করেন যে এটি মণ্ডল কমিশন বা জাতীয় নমুনা সমীক্ষা দ্বারা উদ্ধৃত পরিসংখ্যানের চেয়ে বেশি।
গুলবর্গা বিশ্ববিদ্যালয়

গুলবর্গা বিশ্ববিদ্যালয় হলো ভারতের কর্ণাটকের কলবুরগিতে অবস্থিত একটি সরকারি বিশ্ববিদ্যালয়। বিশ্ববিদ্যালয়টি বিশ্ববিদ্যালয় মঞ্জুরি কমিশন দ্বারা স্বীকৃত এবং জাতীয় মূল্যাঙ্কন এবং প্রত্যয়ন পরিষদ (এনএএসি) দ্বারা স্বীকৃত। ২০১৬ সালে, গুলবার্গা বিশ্ববিদ্যালয়কে এনএএসি 'B' গ্রেড প্রদান করে।
গুলবার্গা বিশ্ববিদ্যালয় কর্ণাটক রাজ্যের একটি আইন দ্বারা ১৯৮০ সালে প্রতিষ্ঠিত হয়েছিল। আগে এটি কর্ণাটক বিশ্ববিদ্যালয়, ধারওয়াদের একটি স্নাতকোত্তর কেন্দ্র ছিলো।
গুলবার্গা বিশ্ববিদ্যালয়ের মূল ক্যাম্পাসটি ৮৬০ একর জুড়ে বিস্তৃত এবং কালাবুর্গী শহর থেকে ৬ কিলোমিটার পূর্বে অবস্থিত। বিশ্ববিদ্যালয়ের ৩৭টি অধ্যয়ন কেন্দ্রে ৪৫টিরও বেশি স্নাতকোত্তর এবং স্নাতকোত্তর ডিপ্লোমা প্রোগ্রাম রয়েছে।
লাল মাংস

রান্নার পরিভাষায়, লাল মাংস সাধারণত কাঁচা হলে লাল হয় এবং রান্না করার পরে গাঢ় রঙ হয়, সাদা মাংসের বিপরীতে, যা রান্নার আগে ও পরে ফ্যাকাশে হয়। সুখাদ্য ভোজন-বিদ্যার পরিভাষায়, শুধুমাত্র স্তন্যপায়ী প্রাণী বা পাখির মাংস লাল বা সাদা হিসাবে শ্রেণীবদ্ধ করা হয়।
পুষ্টি বিজ্ঞানে, লাল মাংসকে সাদা মাংসের চেয়ে প্রোটিন মায়োগ্লোবিন বেশি থাকে এমন যেকোনো মাংস হিসেবে সংজ্ঞায়িত করা হয়। সাদা মাংস মাছ বা মুরগির (পা বা উরু ব্যতীত) থেকে অ-গাঢ় মাংস হিসাবে সংজ্ঞায়িত করা হয়।
রন্ধনসম্পর্কীয় সংজ্ঞা অনুসারে, প্রাপ্তবয়স্ক বা "খেয়ালী" স্তন্যপায়ী প্রাণীর মাংস (উদাহরণস্বরূপ, গরুর মাংস, ঘোড়ার মাংস, মাটন, ভেনিসন, শুয়োর, খরগোশ) লাল মাংস, যখন তরুণ স্তন্যপায়ী প্রাণী (খরগোশ, ভেড়া, ভেড়ার বাচ্চা) সাদা। মুরগি সাদা। শুয়োরের মাংসের বেশিরভাগ অংশ লাল, অন্যগুলো সাদা। খেয়ালীটি কখনও কখনও সম্পূর্ণ আলাদা বিভাগে রাখা হয় (গাঢ় মাংস)। কিছু মাংস (ভেড়ার মাংস, শুকরের মাংস) বিভিন্ন লেখক দ্বারা আলাদাভাবে শ্রেণীবদ্ধ করা হয়েছে।
স্তন্যপায়ী প্রাণীদের কাছ থেকে প্রাপ্ত সমস্ত মাংস (কাটা বা বয়স নির্বিশেষে) লাল মাংস কারণ এতে মাছ বা সাদা মাংসের চেয়ে বেশি মায়োগ্লোবিন থাকে (কিন্তু অগত্যা গাঢ় মাংস নয়) মুরগি থেকে। শুকরের মাংসের কিছু কাট রন্ধনসম্পর্কিত সংজ্ঞা অনুসারে সাদা বলে মনে করা হয়, কিন্তু পুষ্টির গবেষণায় সমস্ত শুকরের মাংস লাল মাংস হিসাবে বিবেচিত হয়। এটিকে "অন্যান্য সাদা মাংস" হিসেবে রেখেছেন, অস্পষ্টতা থেকে লাভবান হয়ে পরামর্শ দিয়েছেন যে শুকরের মাংসে সাদা মাংসের পুষ্টিগুণ রয়েছে, যা আরো স্বাস্থ্যকর বলে বিবেচিত হয়।
জ্ঞান সরস্বতী মন্দির, বাসর

জ্ঞান সরস্বতী মন্দির () ভারতের তেলেঙ্গানা রাজ্যের নির্মল জেলার গোদাবরী নদীর তীরে বাসারে অবস্থিত একটি হিন্দু মন্দির। এই মন্দির প্রধান দেবতা হলো জ্ঞান ও বিদ্যার দেবী সরস্বতী। এটি ভারতীয় উপমহাদেশের দুটি বিখ্যাত সরস্বতী মন্দিরের একটি, অন্যটি হল সারদা পীঠ ।
পরিবর্তনশীলতা পরিসর

পরিবর্তনশীলতা পরিসর কোনও রাশি সর্বোচ্চ ও সর্বনিম্ন যে মান ধারণ করতে পারে, তাদের মধ্যকার অনুপাতকে বোঝায়। এই পরিভাষাটিকে প্রায়শই সংকেত, যেমন আলো বা শব্দের প্রেক্ষাপটে ব্যবহার করা হয়। এটিকে বিভিন্নভাবে পরিমাপ করা হয়, যেমন সংকেতের ক্ষুদ্রতম ও বৃহত্তম মানের অনুপাত, বা ঐ দুই মানের মধ্যকার পার্থ্যকের দশ-ভিত্তিক (ডেসিবেল) বা দুই-ভিত্তিক (দ্বিত্ব, বিট বা স্টপ) লগারিদমীয় মান, ইত্যাদি। একে ইংরেজিতে "ডায়নামিক রেঞ্জ" (Dynamic range, সংক্ষেপে DR, DNR বা DYR) বলা হয়।
উদাহরণস্বরূপ শব্দ যন্ত্রধারণের সময় সবচেয়ে জোরালো ও সবচেয়ে কম জোরালো শব্দ বা ধ্বনির মধ্যবর্তী পার্থক্য বা অনুপাত হল ধারণকৃত শব্দের পরিবর্তনশীলতা পরিসর। শব্দ শোনার ক্ষেত্রে অর্থাৎ শ্রুতিবিজ্ঞানের আলোচনায় কোনও ব্যক্তি সবচেয়ে কম জোরালো যে শব্দ শুনতে পারে ও সবচেয়ে বেশি জোরালো যে শব্দ সহ্য করতে পারে, সেই দুই শব্দের উচ্চতা বা জোরালোতার পরিসরকে বোঝায়। স্বাভাবিক শ্রবনশক্তিবিশিষ্ট একজন গড়পড়তা ব্যক্তির শ্রুতির পরিবর্তনশীলতা পরিসর হল প্রায় ১২০ ডেসিবেল, যেখানে নিম্ন শ্রুতিসীমা হল ০ ডেসিবেল ও উচ্চ শ্রুতিসীমা (ব্যথার সীমা) প্রায় ১২০ ডেসিবেল। এটি একটি অত্যন্ত প্রশস্ত পরিবর্তনশীলতা পরিসর, কেননা সবচেয়ে বেশি জোরালো শব্দের চাপ সবচেয়ে কম জোরালো শব্দের চাপের ১ লক্ষ গুণ বেশি হয়।
আবার কোনও চিত্রের পরিবর্তনশীলতা পরিসর হল ঐ চিত্রের সবচেয়ে উজ্জ্বল ও অনুজ্জ্বল অংশগুলির মধ্যে ঔজ্বল্যের অনুপাত। আরও সাধারণভাবে কোনও আগম সংকেতের প্রত্যুত্তরে কোনও সক্রিয় ইলেকট্রনীয় যন্ত্র কতটুকু পরিসরের মধ্যে একটি উপযুক্ত নির্গম সংকেত উৎপাদন করতে পারে, সেটিকে ঐ যন্ত্রের পরিবর্তনশীলতা পরিসর বলে। সাধারণত ঐ যন্ত্রের কোলাহল স্তর (noise level) ও যে স্তরের নির্গম সংকেত সম্পৃক্ত হয়ে যায় তথা অতিরিক্ত বোঝা স্তর (overload level), এই দুই স্তরের মধ্যকার ডেসিবেল এককে প্রকাশিত ব্যবধান হিসেবে পরিবর্তনশীলতা পরিসর হিসেবে উদ্ধৃত করা হয়।
ইলেকট্রনীয়ভাবে পুনরুৎপাদিত শ্রাব্য (অডিও) ও চলদৃশ্য (ভিডিও) প্রায়শই এমনভাবে প্রক্রিয়াজাত করা হয় যাতে প্রশস্ত পরিবর্তনশীলতা পরিসরবিশিষ্ট মূল বিষয়বস্তুটিকে একটি অপেক্ষাকৃত অপ্রশস্ত বা সরু পরিবর্তনশীলতা পরিসরের মধ্যে আঁটা যায়, এবং এভাবে ঐ বিষয়বস্তুটিকে অধিকতর সহজে সংরক্ষণ ও পুনরুৎপাদন করা যায়। এই প্রক্রিয়াজাতরকরণ প্রক্রিয়াটিকে পরিবর্তনশীলতা পরিসর সংকোচন (dynamic range compression ডায়নামিক রেঞ্জ কম্প্রেশন) বলে।
গোষ্ঠীভিত্তিক গবেষণা

গোষ্ঠীভিত্তিক গবেষণা হল অনুদৈর্ঘ্য গবেষণার একটি বিশেষ রূপ যেখানে কোনও নির্দিষ্ট গোষ্ঠী (একদল ব্যক্তি যারা সবাই কোনও সংজ্ঞানিরূপক চারিত্রিক বৈশিষ্ট্যের অধিকারী এবং যারা সবাই সাধারণত কোনও নির্বাচিত সময়ের পরিসরে একই রকম কোনও ঘটনার অভিজ্ঞতা লাভ করে, যেমন জন্ম বা শিক্ষাক্রম শেষ করা) থেকে নমুনা সংগ্রহ করা হয়। সাধারণত কিছু সময় পর পর একটি উপাত্ত প্রস্থচ্ছেদ সম্পাদন করা হয়।
গোষ্ঠীভিত্তিক গবেষণা রোগবিস্তারবিজ্ঞানের গবেষণার একটি অন্যতম মৌলিক নকশা, যে নকশাগুলিকে চিকিৎসাবিজ্ঞান, ঔষধ প্রস্তুতি ও ব্যবহার বিজ্ঞান, শুশ্রূষাবিজ্ঞান, মনোবিজ্ঞান, সামাজিক বিজ্ঞানসহ সাক্ষ্যপ্রমাণের (পরিসংখ্যান) উপরে ভিত্তি করে "উত্তরে পৌঁছানো দুরূহ" এমন যেকোনও ক্ষেত্রে ব্যবহার করা হয়ে থাকে। 
রোগীভিত্তিক পরীক্ষণের সাথে গোষ্ঠীভিত্তিক গবেষণার পার্থক্য হল এই যে গোষ্ঠীভিত্তিক গবেষণার নকশায় কোনও হস্তক্ষেপমূলক কাজ, চিকিৎসা বা রোগের সংস্পর্শে আসা সম্পাদন করা হয় না এবং কোনও নিয়ন্ত্রণমূলক দল সংজ্ঞায়িত করা হয় না। বরং গোষ্ঠীভিত্তিক গবেষণা মূলক কোনও জনসমষ্টির খণ্ডাংশবিশেষের ও সেই খণ্ডাংশ গঠনকারী একক ব্যক্তিসমূহের জীবন ইতিহাসের সাথে সম্পর্কিত। রোগের সংস্পর্শে আসা বা সুরক্ষামূলক নিয়ামক (যেমন চিকিৎসা) অংশগ্রহণকারীদের পূর্ব-থেকে-বিদ্যমান বৈশিষ্ট্য হিসেবে শনাক্ত করা হয়। পরিসংখ্যানিক বিশ্লেষণে গোষ্ঠীটির অন্যান্য সাধারণ বৈশিষ্ট্যগুলিকে অন্তর্ভুতক করে গবেষণাটিকে নিয়ন্ত্রণ করা হয়। সংস্পর্শ/চিকিৎসা ও নিয়ন্ত্রণমূলক চলকগুলি - উভয়কেই ভূমিরেখায় পরিমাপ করা হয়। এরপর সময়ের সাথে সাথে অংশগ্রহণকারীদেরকে অনুসরণ করা হয় ও রোগ কিংবা অনুসন্ধানাধীন ফলাফলের আপতন হার পর্যবেক্ষণ করা হয়। অতঃপর নির্ভরণ বিশ্লেষণ ব্যবহার করে মূল্যায়ন করা যায় সংস্পর্শ বা চিকিৎসা চলকটি কতটুকু ব্যাপ্তিতে রোগের আপতনে অবদান রাখে, এবং একই সাথে ক্রিয়াশীল অন্যান্য চলকগুলিকেও গণনায় ধরা হয়।
দ্বৈত-অজ্ঞাত দৈবকৃত নিয়ন্ত্রিত পরীক্ষণকে (Double-blind randomized controlled trial) সাধারণত চিকিৎসার সাক্ষ্যপ্রমাণের মর্যাদাক্রমে (hierarchy of evidence) অপেক্ষাকৃত উন্নততর পদ্ধতি হিসেবে গণ্য করা হয়, কেননা এটি ফলাফলের উপর প্রভাব ফেলতে পারে, এমন অন্যান্য চলকগুলির উপর সর্বোচ্চ নিয়ন্ত্রণের সুযোগ প্রদান করে এবং দৈবচয়ন ও অজ্ঞাতকরণ প্রক্রিয়াগুলি গবেষণার নকশাতে পক্ষপাতের পরিমাণ হ্রাস করে। ফলে ফলাফলগুলির বিভ্রান্তিকর চলকসমূহের দ্বারা, বিশেষ করে অজ্ঞাত চলক দ্বারা প্রভাবিত হওয়ার সুযোগ সর্বনিম্ন হয়। তবে পূর্ববর্তী গবেষণা ও পটভূমিক জ্ঞানের উপর ভিত্তি করে নির্মিত পরিশীলিত অনুকল্প ব্যবহার করে গোষ্ঠীভিত্তিক গবেষণার জন্য নির্ভরণ প্রতিমানে অন্তর্ভুক্ত চলকগুলি নির্বাচন করা হয়। এছাড়া এই চলকগুলি থেকে সম্ভাব্য বিভ্রান্তি সৃষ্টিকারকগুলিকে শনাক্ত করা ও হিসাবে নেওয়ার জন্য পরিসংখ্যানিক পদ্ধতি ব্যবহার করা হতে পারে। গোষ্ঠী জন্য অংশগ্রহণকারীদের নির্বাচন করার সময়েও পক্ষপাত লাঘব করা যেতে পারে। এখানে আরও লক্ষ্যণীয় যে দৈবকৃত নিয়ন্ত্রিত পরীক্ষণগুলি সব ধরনের ঘটনার জন্য উপযুক্ত না-ও হতে পারে। যেমন যখন ফলাফল কোনও নেতিবাচক স্বাস্থ্যগত পরিণাম হয় এবং সংস্পর্শ যদি ফলাফলের জন্য একটি ঝুঁকিসৃষ্টিকারক হিসেবে অনুকল্পিত হয়। নৈতিক আদর্শ ও নৈতিকতা ঐসব দৈবকৃত নিয়ন্ত্রিত পরীক্ষণে ঝুঁকি সৃষ্টিকারকসমূহের ব্যবহার প্রতিরোধ করবে। ঐসব ঝুঁকি সৃষ্টিকারকের সাথে স্বাভাবিক, প্রাকৃতিক বা আপতনমূলক সংস্পর্শ (যেমন সূর্যের আলোয় সময় কাটানো) বা স্ব-প্রযুক্ত সংস্পর্শ (যেমন ধূমপান) পরিমাপ করা সম্ভব এবং এভাবে অংশগ্রহণকারীদের ব্যক্তিগত জীবনচর্যা, অভ্যাস ও পছন্দের বাইরে গিয়ে ঝুঁকি সৃষ্টিকারকের সংস্পর্শে আসতে বাধ্য করা এড়ানো যায়।
ব্যক্তি

একজন ব্যক্তি বলতে এমন একটি সত্তাকে বোঝায় যার কিছু বিশেষ ক্ষমতা বা বৈশিষ্য আছে, যেমন যুক্তিবোধ, নৈতিকতাবোধ, চেতনা কিংবা আত্ম-চেতনা, এবং যে সামাজিক সম্পর্কসমূহের কোনও সাংস্কৃতিকভাবে প্রতিষ্ঠিত রূপের (যেমন আত্মীয়তার সম্পর্ক, সম্পত্তির মালিকানা কিংবা আইনি দায়িত্ব) অংশ। ব্যক্তিসত্তার সংজ্ঞানিরূপক বৈশিষ্যগুলি এবং এর সূত্র ধরে কোন যুক্তিতে কোনও সত্তাকে ব্যক্তি হিসেবে গণ্য করা হবে, তা সংস্কৃতি ও পরিপ্রেক্ষিতভেদে বিভিন্ন হতে পারে।
কোন জিনিস একটি সত্তাকে ব্যক্তি হিসেবে গণ্য করতে সাহায্য করে, সেই ব্যক্তিসত্তার প্রশ্নের পাশাপাশি ব্যক্তিগত পরিচয় ও আত্মসত্তা বিষয়ে আরও প্রশ্ন বিদ্যমান: কোনও নির্দিষ্ট ব্যক্তি কী কারণে অপর কোনও ব্যক্তি হতে স্বতন্ত্র এবং কী কারণে বর্তমান সময়ের কোনও ব্যক্তি অতীত ও ভবিষ্যতে পরিবর্তন ঘটা সত্ত্বেও একই ব্যক্তি হিসেবে গণ্য হবে, এ সংক্রান্ত প্রশ্নাবলী।
ব্যক্তির বহুবচন "ব্যক্তিবর্গ" প্রায়শই দার্শনিক ও আইনি রচনায় ব্যবহৃত হয়।
কামলি (২০২২-এর চলচ্চিত্র)

কামলি (; ) হচ্ছে ২০২২ সালে মুক্তিপ্রাপ্ত একটি পাকিস্তানি উর্দু নাট্য চলচ্চিত্র যার পরিচালক হচ্ছেন সারমাদ খুসাট যিনি চলচ্চিত্রটি প্রযোজনাও করেছেন কানওয়াল খুসাটের সঙ্গে, প্রযোজনা প্রতিষ্ঠান হচ্ছে সারমাদের নিজের প্রতিষ্ঠান খুসাট ফিল্মস। চলচ্চিত্রটিতে মুখ্য ভূমিকায় অভিনয় করেছেন সাবা কমর, সানিয়া সাইদ, নিমরা বুচা এবং হামজা খাজা। ২০২২ সালের ৩ জুন চলচ্চিত্রটি মুক্তি পায় এবং এটাকে পাকিস্তানের অন্যতম সেরা চলচ্চিত্র ধরা হচ্ছে।
চলচ্চিত্রটির গল্প তিন নারীকে নিয়ে, তিন নারীর অবদমিত যৌন কামনা নিয়েই চলচ্চিত্রটির মূল কাহিনী আবর্তিত।
২০১৯ সালের সেপ্টেম্বর মাসে অভিনেত্রী সাবা কমর সারমাদ খুসাটের দ্বিতীয় চলচ্চিত্রে অভিনয়ের জন্য স্বাক্ষর করেন। সাবা ছাড়াও নিমরা বুচা এবং সানিয়া সাইদকেও এই চলচ্চিত্রে মুখ্য চরিত্রে অভিনয়ের জন্য নেওয়া হয় যারা এর আগে সারমাদের 'মন্টো' (২০১৫) চলচ্চিত্রে অভিনয় করেছিলেন যা ছিলো সারমাদ পরিচালিত প্রথম চলচ্চিত্র। পুরুষ অভিনেতা হামজা খাজা (যার প্রথম চলচ্চিত্র এই কামলিই) কে নেওয়া হয় সাবার প্রেমিকের চরিত্রে। চলচ্চিত্রটির প্রধান চিত্রগ্রহণ শুরু হয় অক্টোবরের প্রথম সপ্তাহে এবং দুই মাস ধরে চলেছিলো। সারমাদ বলেছিলেন যে চলচ্চিত্রটি একটি মর্মান্তিক প্রেম কাহিনীর হবে।
চলচ্চিত্রটি চলচ্চিত্রসমালোচক এবং গবেষকদের দ্বারা প্রশংসা পেয়েছিলো। 'সামথিং হট' ওয়েবসাইটের মনাল খান লিখেন, "কামলি ভালো একটি অর্জন, সবার জন্য।" গ্যালাক্সি ললিউডের মমিন আলি মুনশি সাবা কমরের অভিনয়ের ভূয়সী প্রশংসা করেন এবং বলেন, "সাবা আবারো প্রমাণ করলেন যে, কেনো তিনি সাবা।" এক্সপ্রেস ট্রিবিউন সংবাদপত্রের সিমরান সিরাজ লিখেন যে, "চলচ্চিত্রটি আপনাকে বাস্তবতা এবং কল্পলোকের যৌন কামনার সঙ্গে পরিচয় করিয়ে দেবে।"
তায়েফ সলিম

খাজা তায়েফ সলিম () ছিলেন বাংলাদেশের একজন মধ্যযুগীয় সুফী। ১৩০৩ খ্রীষ্টাব্দে তিনি শাহ জালালের নেতৃত্বে শ্রীহট্ট বিজয়ের চূড়ান্ত লড়াইয়ে অংশ নিয়েছিলেন। বিজয়ের বাদে, উনি গােধরালী (গোধরাইল) পরগণার সিলাম গ্রামে বসতি স্থাপন করেন যেখানে উনার মাজার এখনও রয়েছে।
মানব আচরণ

মানব আচরণ বলতে সমগ্র জীবনব্যাপী একক ব্যক্তি বা দলগতভাবে অভ্যন্তরীণ বা বহিরাগত উদ্দীপনার মানুষের সম্ভাব্য বা অভিব্যক্ত (মানসিক, শারীরিক ও সামাজিক) প্রত্যুত্তর প্রদানের সামর্থ্যকে বোঝায়। কোনও একক ব্যক্তির ব্যক্তিত্ব, মেজাজ ও বংশাণুগত চরিত্রের বিশেষ বিশেষ দিক স্থিতিশীল থাকলেও যখন সে জীবনের বিভিন্ন ধাপ অতিক্রম করে, যেমন শৈশব থেকে কৈশোর হয়ে প্রাপ্তবয়স্কপ্রাপ্তি, কিংবা মাতৃপিতৃত্ব ও অবসরগ্রহণ, তখন তার আচরণও পরিবর্তিত হয়।
অধিকন্তু, আচরণ চিন্তা ও অনুভূতি দ্বারা চালিত হতে পারে, যা ব্যক্তিগত অন্তরাত্মার সম্পর্কে অন্তর্দৃষ্টি প্রদান করে, এবং এভাবে মনোভঙ্গি ও মূল্যবোধ জাতীয় ব্যাপারগুলি উন্মোচন করতে পারে। মানব আচরণ মনস্তাত্বিক চারিত্রিক বৈশিষ্ট্য দ্বারা আকৃতিপ্রাপ্ত হয়। যেহেতু ব্যক্তিভেদে চারিত্রিক বৈশিষ্ট্য ভিন্ন হয়ে থাকে, তাই ভিন্ন ভিন্ন কর্মকাণ্ড ও আচরণের সৃষ্টি হয়। যেমন অন্তর্মুখী ব্যক্তিদের তুলনায় বহির্মুখী ব্যক্তিদের সামাজিক কর্মকাণ্ড যেমন উৎসবে অংশগ্রহণ করার সম্ভাবনা বেশি থাকে।
মানুষের আচরণ (অন্য যেকোনও জীবের মতো) একটি পরিসরের মধ্যে অবস্থান করে। কিছু কিছু আচরণ খুব সাধারণ, আবার কিছু কিছু আচরণ ব্যতিক্রমী ধরনের। কিছু কিছু আচরণ গ্রহণযোগ্য, আবার কিছু কিছু আচরণ গ্রহণযোগ্য সীমা লঙ্ঘনকারী হতে পারে। কোনও আচরণের গ্রহণযোগ্যতা সমাজনির্ধারিত মানের উপর গভীরভাবে নির্ভরশীল। এটিকে সামাজিক নিয়ন্ত্রণের বিভিন্ন উপায়ে নিয়ন্ত্রণ করা হয়, যার আংশিক কারণ হল মানব সমাজের অন্তর্নিহিত প্রথানুবর্তী প্রকৃতি। সুতরাং সমাজনির্ধারিত মানগুলিও আচরণকে নিয়ন্ত্রণ করতে পারে, যেখানে মানুষেরা চাপে পড়ে এমন কিছু নির্দিষ্ট নিয়ম মেনে চলতে ও এমন কিছু আচরণ প্রদর্শন করতে বাধ্য হয়, যেগুলিকে সামাজিকভাবে গ্রহণযোগ্য গণ্য করা হয়। তবে একই আচরণ সমাজভেদে বা সংস্কৃতিভেদে গ্রহণযোগ্য কিংবা অগ্রহণযোগ্য হতে পারে। 
মানব আচরণকে অনেকগুলি উচ্চশিক্ষায়তনিক শাস্ত্রে অধ্যয়ন করা হয়, যেমন মনোবিজ্ঞান, সমাজবিজ্ঞান, অর্থশাস্ত্র ও নৃবিজ্ঞান। সমাজবিজ্ঞানে আচরণ বলতে ব্যাপক অর্থে সব ধরনের মানব কর্মকাণ্ডকে নির্দেশ করা হতে পারে, এমনকি যেসব কাজ কোনও ব্যক্তির দিকে লক্ষ্য করে করা হয় না, সেগুলিও। সামাজিক আচরণ হল মানব আচরণের একটি উপবিভাগ যেটিতে অপর ব্যক্তির প্রতি কৃত কাজের হিসাব নেওয়া হয়, এবং যেটি সামাজিক আন্তঃক্রিয়া ও সংস্কৃতির তাৎপর্যপূর্ণ প্রভাবসহ নৈতিকতা, সামাজিক পরিবেশ, কর্তৃত্ব, মনজয় ও দমন, ইত্যাদি বিষয়গুলির সাথে সম্পর্কিত।
লোকসভার বিরোধী দলনেতা

লোকসভার বিরোধী দলনেতা (IAST: ) হলেন লোকসভার একজন নির্বাচিত সদস্য যিনি ভারতীয় সংসদের নিম্নকক্ষে আনুষ্ঠানিক বিরোধী দলের নেতৃত্ব দেন। বিরোধী দলনেতা হলেন লোকসভার বৃহত্তম রাজনৈতিক দলের সংসদীয় চেয়ারপার্সন যেটি সরকারে নেই (যদি বলা হয় যে রাজনৈতিক দলের লোকসভায় কমপক্ষে ১০% আসন রয়েছে)। ২৬ মে ২০১৪ থেকে পদটি শূন্য, কারণ কোনো বিরোধী দলের ১০% আসন নেই।
১৯৬৯ সাল পর্যন্ত লোকসভায় কোনো আনুষ্ঠানিক স্বীকৃত, মর্যাদা বা সুযোগ-সুবিধা ছাড়াই কার্যত বিরোধী নেতা ছিলেন। পরবর্তীতে বিরোধীদলীয় নেতাকে সরকারি স্বীকৃতি দেওয়া হয় এবং ১৯৭৭ সালের আইনের মাধ্যমে তাদের বেতন-ভাতা বাড়ানো হয়। তারপর থেকে লোকসভায় নেতাকে তিনটি শর্ত পূরণ করতে হয়, যথা,
১৯৬৯ সালের ডিসেম্বরে, কংগ্রেস পার্টি (ও) সংসদে প্রধান বিরোধী দল হিসাবে স্বীকৃত হয় যখন এর নেতা, রাম সুভাগ সিং বিরোধী নেতার ভূমিকা পালন করেন।
লোকসভার বিরোধী দলনেতা পদটি ১৯৭০ থেকে ১৯৭৭ সাল, ১৯৮০ থেকে ১৯৮৯ সাল এবং ২০১৪ থেকে ২০২৪ সালের মধ্যবর্তী সময় খালি ছিল। এক দশক ধরে শূন্য থাকা এই পদটি কংগ্রেসের রাহুল গান্ধী পূরণ করেছেন। ।
উমর ওয়াহিদ

উমর ওয়াহিদ (জন্ম: ২৬ এপ্রিল ১৯৯৪) একজন পাকিস্তানি ক্রিকেটার। তিনি ২০১৮-১৯ মৌসুম কায়েদ-ই-আজম ট্রফিতে রাওয়ালপিন্ডির হয়ে সাত ম্যাচে ৩০৮ রান সহ সর্বোচ্চ রান সংগ্রাহক ছিলেন। ২০১৯ সালের সেপ্টেম্বরে, ২০১৯-২০ মৌসুমে কায়েদ-ই-আজম ট্রফি টুর্নামেন্টের জন্য নর্দানের দলে তার নাম ঘোষণা করা হয়েছিল।
ক্রাঞ্চবেস

ক্রাঞ্চবেস একটি প্রাইভেট এবং পাবলিক কোম্পানি সম্পর্কে ব্যবসায়িক তথ্য খোঁজার ওয়েবসাইট। এটি বিভিন্ন কোম্পানি ও কোম্পানি সম্পর্কিত তথ‍্য দেয়।
ক্রাঞ্চবেস তথ্য বিনিয়োগ এবং তহবিল তথ্য, প্রতিষ্ঠাতা সদস্য এবং নেতৃত্বের অবস্থানে থাকা ব্যক্তি, একীভূতকরণ এবং অধিগ্রহণ, সংবাদ এবং শিল্প প্রবণতা অন্তর্ভুক্ত করে। মূলত স্টার্টআপগুলিকে ট্র্যাক করার জন্য তৈরি করা হয়েছে, ক্রাঞ্চবেস ওয়েবসাইটটিতে বিশ্বব্যাপী সরকারি এবং বেসরকারি সংস্থাগুলির তথ্য রয়েছে৷
ক্রাঞ্চবেস চারটি উপায়ে তার ডেটা উৎস করে: ভেঞ্চার প্রোগ্রাম, মেশিন লার্নিং, একটি ইন-হাউস ডেটা দল এবং ক্রাঞ্চবেস সম্প্রদায় । জনসাধারণের সদস্যরা Crunchbase ডাটাবেসে তথ্য জমা দিতে পারেন। জমা দেয়া তথ‍্যগুলো, সামাজিক বৈধতা সাপেক্ষে এবং প্রকাশনার জন্য গৃহীত হওয়ার আগে প্রায়ই একজন মডারেটর দ্বারা পর্যালোচনা করা হয়।
লায়ন সিনেমাস

জয়-লায়ন সিনেমাস, বা সাধারণভাবে লায়ন সিনেমা হলো বাংলাদেশের ঢাকা জেলায় অবস্থিত একটি মাল্টিপ্লেক্স। এটি ২০২২ সালের ঈদ-উল-ফিতরে চালু করা হয়েছিল। এটি দেশের একটি আধুনিক সিনেমা হল।
জমিদার কিশোরীলাল রায় চৌধুরী ১৮৯৭ সালে পুরান ঢাকায় ডায়মন্ড জুবিলি থিয়েটার নামে একটি থিয়েটার নির্মাণ করেন। এই থিয়েটারে নাটক মঞ্চস্থ হতো। পরবর্তীতে চাহিদার কারণে ১৯২৭ সাল থেকে শুধুমাত্র চলচ্চিত্র প্রেক্ষাগৃহে প্রদর্শিত হতো। মির্জা আবদুল কাদের নামে এক ব্যক্তি ১৯৩০ সালে থিয়েটারটি কিনে নেন। তিনি ১৯৩২ সালে এর নাম পরিবর্তন করে লায়ন থিয়েটার রাখেন। থিয়েটারটিতে ৯৩৮ জন দর্শক চলচ্চিত্র দেখতে পারতো।
সিনেমা হলটির পরবর্তী মালিক মির্জা আব্দুল খালেক ২০০৫ সালে আর্থিক ক্ষতির কারণে এটি বন্ধ করে দেন। এই সময় তিনি কেরানীগঞ্জের কদমতলী মডেল টাউনে একটি জমি কিনেছিলেন। সেখানে ২০১৪ সালে, তিনি লায়ন শপার্স ওয়ার্ল্ড নামে একটি বিপণিকেন্দ্র স্থাপন করেন। ওই বিপণিকেন্দ্রে তিনি লায়ন সিনেমাস প্রতিষ্ঠা করেন। মাল্টিপ্লেক্সটি ১ মার্চ, ২০১৮ সালে খোলার জন্য নির্ধারিত ছিল এবং তারিখটি ১৬ ডিসেম্বর, ২০১৯-এ পরিবর্তন করা হয়। এটি পরে ২০২২ সালের ঈদ-উল-ফিতরে উদ্বোধন করা হয়।
মাল্টিপ্লেক্সের আয়তন ১৮ হাজার বর্গফুট। এখানে ২০০ আসন বিশিষ্ট ৪টি হল রয়েছে, সেইসাথে এখানে একটি ফুড কোর্ট ও একটি চলচ্চিত্র জাদুঘর রয়েছে। মাল্টিপ্লেক্সটি বিপণিকেন্দ্রের ৭ম, ৮ম ও ৯ম তলায় অবস্থিত, যেখানে মোট ৮০০ আসন রয়েছে। মাল্টিপ্লেক্স পরিচালনার জন্য কর্তৃপক্ষ জয় সিনেমাসের সাথে একটি চুক্তি করে। এর দুটি হল বিদেশী চলচ্চিত্রের জন্য সংরক্ষিত। প্রেক্ষাগৃহে একটি থ্রিডি হলও রয়েছে।
কোজিরো ইয়াসুদা

কোজিরো ইয়াসুদা (, ; জন্ম: ১৪ আগস্ট ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।
কোজিরো ইয়াসুদা ২০০৩ সালের ১৪ই আগস্ট তারিখে জাপানের ইশিকাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
সাদা মাংস

রান্নার পরিভাষায়, সাদা মাংস হল এমন মাংস যা রান্নার আগে ও পরে ফ্যাকাশে রঙের হয়। সাদা মাংসের সাধারণ উদাহরণ হল হাঁস-মুরগির হালকা রঙের মাংস (হালকা), যা স্তন থেকে আসে, পা থেকে গাঢ় মাংসের বিপরীতে। মুরগির সাদা মাংস (হালকা) ফাস্ট-টুইচ পেশীর ফাইবার দিয়ে তৈরি হয়, অন্যদিকে লাল মাংস (গাঢ়) ফাইবারযুক্ত পেশী দিয়ে তৈরি হয় যা ধীরে-টুইচ হয়। ঐতিহ্যগত সুখাদ্য ভোজন-বিদ্যাতে, সাদা মাংসের মধ্যে খরগোশ, দুধ খাওয়া তরুণ স্তন্যপায়ী প্রাণীর মাংস (বিশেষ করে বেছ ও ভেড়ার মাংস) এবং কখনও কখনও শুয়োরের মাংস অন্তর্ভুক্ত থাকে।
পুষ্টি গবেষণায়, সাদা মাংস হাঁস-মুরগির ও মাছ  অন্তর্ভুক্ত করে, কিন্তু সকল স্তন্যপায়ী মাংস বাদ দেয়, যা লাল মাংস হিসেবে বিবেচিত হয়। কিছু ধরনের মাছ, যেমন টুনা, কাঁচা অবস্থায় লাল এবং রান্না করলে সাদা হয়ে যায়। কিছু নির্দিষ্ট ধরনের মুরগি যেগুলোকে কখনো কখনো সাদা মাংস হিসেবে শ্রেণীবদ্ধ করা হয় কাঁচা অবস্থায় লাল হয়, যেমন হাঁস ও হংস। এই কারণগুলি সাদা মাংসের সংজ্ঞাকে কেন্দ্র করে বিতর্ক সৃষ্টি করেছে।
সুখাদ্য ভোজন-বিদ্যা

সুখাদ্য ভোজন-বিদ্যা বা গ্যাস্ট্রোনমি হল খাদ্য ও সংস্কৃতির মধ্যে সম্পর্কের অধ্যয়ন, সমৃদ্ধ বা সূক্ষ্ম ও ক্ষুধাদায়ক খাবার তৈরি এবং পরিবেশন করার শিল্প, নির্দিষ্ট অঞ্চলের রান্নার শৈলী এবং ভাল খাওয়ার বিজ্ঞান।
যিনি গ্যাস্ট্রোনমিতে পারদর্শী তাকে গ্যাস্ট্রোনম বলা হয়, যখন একজন গ্যাস্ট্রোনমিবিদ হলেন তিনি যিনি গ্যাস্ট্রোনমি অধ্যয়নে তত্ত্ব ও অনুশীলনকে একত্রিত করেন। ব্যবহারিক গ্যাস্ট্রোনমি বিশ্বের বিভিন্ন দেশ থেকে বিভিন্ন খাদ্য ও পানীয়ের প্রস্তুতি, উৎপাদন, এবং পরিষেবার অনুশীলন ও অধ্যয়নের সাথে যুক্ত। তাত্ত্বিক গ্যাস্ট্রোনমি ব্যবহারিক গ্যাস্ট্রোনমি সমর্থন করে। এটি পদ্ধতি ও প্রক্রিয়া পদ্ধতির সাথে সম্পর্কিত, যা রেসিপি, কৌশল ও রান্নার বইগুলির উপর দৃষ্টি নিবদ্ধ করে। খাদ্য গ্যাস্ট্রোনমি খাদ্য ও পানীয় এবং তাদের উৎপত্তির সাথে যুক্ত। প্রযুক্তিগত গ্যাস্ট্রোনমি ব্যবহারিক গ্যাস্ট্রোনমিকে আন্ডারপিন করে, গ্যাস্ট্রোনমিগত বিষয়গুলির মূল্যায়নের জন্য কঠোর পদ্ধতির প্রবর্তন করে।
হংস

হংস হলো অ্যানাটিডি পরিবারের বিভিন্ন জলপাখি প্রজাতির পাখি। এই গোষ্ঠীর মধ্যে রয়েছে আনসার (ধূসর গিজ ও সাদা গিজ) এবং ব্রান্টা (কালো গিজ)।
কিছু অন্যান্য পাখি, বেশিরভাগই শেলডাকের সাথে সম্পর্কিত, তাদের নামের অংশ হিসাবে "হংস" থাকে।
অ্যানাটিডি পরিবারের আরও দূরবর্তী সদস্য হ'ল রাজহাঁস, যাদের বেশিরভাগই সত্যিকারের গিজ এবং হাঁসের চেয়ে বড়, যেগুলো ছোট।
"হংস" শব্দটি পুরুষ বা স্ত্রী পাখিকে বোঝাতে পারে, কিন্তু যখন "গ্যান্ডার" এর সাথে যুক্ত করা হয়, তখন বিশেষভাবে মহিলাকে বোঝায় (পরবর্তীটি পুরুষকে বোঝায়)। পালানোর আগে ছোট পাখিকে বলা হয় গসলিং। মাটিতে জীজের গ্রুপের সম্মিলিত বিশেষ্য হল গ্যাগল; যখন ফ্লাইটে, তাদের বলা হয় স্কিন, দল বা ওয়েজ; যখন একসাথে কাছাকাছি উড়ে যায়, তখন তাদের বলা হয় মোটা।
১৯৯৮ কমনওয়েলথ গেমসে ভারত

<templatestyles src="Module:Infobox/styles.css"></templatestyles>
মালয়েশিয়ার কুয়ালালামপুরে আয়োজিত দ্বাদশ কমনওয়েলথ গেমসে ভারত অংশ নিয়েছিল। পদক তালিকায় ভারতের অবস্থান ৭ম।
ভারত জাতীয় ক্রিকেট দল টুর্নামেন্টে অংশ নিয়েছিল
১৯৯৪ কমনওয়েলথ গেমসে ভারত

<templatestyles src="Module:Infobox/styles.css"></templatestyles>
১৯৯৪ সালে কানাডার ব্রিটিশ কলাম্বিয়ার ভিক্টোরিয়ায় আয়োজিত একাদশ কমনওয়েলথ গেমসে ভারত অংশ নিয়েছিল । চূড়ান্ত পদক তালিকায় ভারত ষষ্ঠ স্থানে রয়েছে।
বাদাতলা আদিশেখর

বাদাতলা আদিশেখর (জন্ম ১৪ই এপ্রিল ১৯৬৪) একজন ভারতীয় ভারোত্তোলক । তিনি ১৯৯২ এবং ১৯৯৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। 
১৯৯৪ কমনওয়েলথ গেমসে ফ্লাইওয়েটের সম্মিলিত এবং ক্লিন এন জার্ক বিভাগে তিনি স্বর্ণপদক জয় করেন।
২০২২ কমনওয়েলথ গেমসে ভারোত্তোলন

ইংল্যান্ডের বার্মিংহামে অনুষ্ঠিত ২০২২ সালের কমনওয়েলথ গেমসে প্রতিদ্বন্দ্বিতার একটি গুরুত্বপূর্ণ খেলা ভারোত্তোলন । ১৯৫০ সালে প্রতিযোগিতায় অন্তর্ভুক্ত হওয়ার পর থেকে কমনওয়েলথ গেমসে ভারোত্তোলনের উনিশতম মঞ্চ হবে এবং বিশেষ করে ইংল্যান্ডের মধ্যে দ্বিতীয় মঞ্চ।
প্রতিযোগিতাটি ৩০শে জুলাই থেকে ৩রা আগস্ট ২০২২ পর্যন্ত অনুষ্ঠিত হওয়ার কথা রয়েছে। মোট ষোলটি বিভাগে (লিঙ্গ প্রতি আটটি) প্রতিযোগিতা হবে। 
সোলিহুলের জাতীয় প্রদর্শনী কেন্দ্রে ভারোত্তোলন প্রতিযোগিতা অনুষ্ঠিত হবে। আরও পাঁচটি খেলা- ব্যাডমিন্টন, বক্সিং, নেটবল, প্যারা পাওয়ারলিফটিং এবং টেবিল টেনিস -ও সেখানে অনুষ্ঠিত হবে। 
মোট ১৮০ জন ভারোত্তোলক (লিঙ্গ প্রতি ৯০ জন) গেমসে প্রতিযোগিতা করার যোগ্যতা অর্জন করেছেন। এক একটি দেশ প্রতি ওজন শ্রেণীতে একটি কোটা অর্জন করতে পারে:
মুহাম্মদ জায়েদ

মুহাম্মদ জায়েদ আলম (; জন্ম ২৪ ডিসেম্বর ১৯৯৯) একজন পাকিস্তানি ক্রিকেটার । সেপ্টেম্বর ২০১৮ সালে ২০১৮-১৯ কায়েদ-ই-আজম ওয়ানডে কাপে লাহোর হোয়াইটসের হয়ে লিস্ট এ অভিষেক করেন। তার লিস্ট এ অভিষেকের আগে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে রাখা হয়েছিল। 
১০ ডিসেম্বর ২০১৮ সালে, ২০১৮ -১৯ জাতীয় টি২০ কাপে লাহোর ব্লুজের হয়ে তার টি-টোয়েন্টি অভিষেক ঘটে।
হান্স ফন পেখমান

হান্স ফন পেখমান (, ১লা এপ্রিল, ১৮৫০ – ১৯শে এপ্রিল, ১৯০২) একজন জার্মান রসায়নবিদ ছিলেন। তিনি ১৮৯৪ সালে ডাইঅ্যাজোমিথেন যৌগটি আবিষ্কার পেখমান ঘনীভবন এবং পেখমান পাইর‍্যাজল সংশ্লেষণের জন্য বিখ্যাত হয়ে আছেন। অধিকন্তু তিনিই প্রথম ১,২-ডাইকিটোনসমূহ (যেমন ডাই-অ্যাসিটাইল), অ্যাসিটোন-ডাইকার্বক্সিলিক অ্যাসিড, মিথাইলগ্লাইঅক্সাল এবং ডাইফিনাইলট্রাইকিটোন আবিষ্কার করেন ও অ্যানথ্রাকুইনোনের প্রতিসম কাঠামোটি প্রতিষ্ঠা করেন। এছাড়া ১৮৯৮ সালে ফন পেখমান ডাইঅ্যাজোমিথেনের বিযোজনের মাধ্যমে দৈবক্রমে কঠিন পলিইথিলিনের প্রথম নমুনাটি উৎপাদন করেন।
ফন পেখমান জার্মানির ন্যুর্নবের্গ শহরে জন্মগ্রহণ করেন। গ্রাইফলভাল্ড বিশ্ববিদ্যালয়ে হাইনরিখ লিমরিখটের অধীনে পড়াশোনা শেষে তিনি মিউনিখ বিশ্ববিদ্যালয়ের অধ্যাপক হিসেবে নিযুক্ত হন ও সেখানে ১৮৯৫ সাল পর্যন্ত কাজ করেন। এরপর তিনি ১৮৯৫ থাকে মৃত্যু অবধি ট্যুবিঙেন বিশ্ববিদ্যালয়ে অধ্যাপনা করেন। ৫২ বছর বয়সে সায়ানাইড বিষ পান করে তিনি আত্মহত্যা করেন।
তৈমুর সুলতান

তৈমুর সুলতান (জন্ম ৪ ডিসেম্বর ১৯৯৪) একজন পাকিস্তানি ক্রিকেটার যিনি উত্তরাঞ্চলের হয়ে খেলেন। 
২০১৫-১৬ মৌসুমে কায়েদ-ই-আজম ট্রফিতে সুই নর্দান গ্যাস পাইপলাইনস লিমিটেডের হয়ে ৩ নভেম্বর ২০১৫ সালে তার প্রথম-শ্রেণীর অভিষেক হয়। ২০২১ সালের জানুয়ারীতে, তাকে ২০২০-২১ পাকিস্তান কাপের জন্য নর্দানের দলে রাখা হয়েছিল।
১৯৭৮ কমনওয়েলথ গেমসে ভারত

<templatestyles src="Module:Infobox/styles.css"></templatestyles>
কানাডায় আয়োজিত ১৯৭৮ কমনওয়েলথ গেমসে ভারত অংশগ্রহণ করেছিল। পদক তালিকায় ভারত ষষ্ঠ স্থান অধিকার করেছে।
ওয়েবের প্রথম গভীর ক্ষেত্র

ওয়েবের প্রথম গভীর ক্ষেত্র হলো জেমস ওয়েব মহাকাশ দূরবীক্ষণ যন্ত্রের তোলা প্রথম অপারেশনাল চিত্র, যাতে স্ম্যাকস জে০৭২৩.৩–৭৩২৭ (দক্ষিণীয় বৃহৎ নক্ষত্রপুঁজ জরীপ জেমস০৭২৩.৩-৭৩২৭) ছায়াপথ স্তবক এর চিত্র ধারণ করা হয়েছে, স্ম্যাকস জে০৭২৩.৩–৭৩২৭ হচ্ছে পতত্রীমীন মণ্ডল নক্ষত্রমন্ডলে পৃথিবী থেকে ৫.১২ বিলিয়ন আলোকবর্ষের সঠিক দূরত্ব সহ একটি ছায়াপথ স্তবক। ১১ জুলাই ২০২২-এ জনসাধারণের সামনে উন্মুক্ত করা যৌগিক চিত্রটি দূরবীক্ষণ যন্ত্রের নিয়ার-ইনফ্রারেড ক্যামেরা (NIRCam) দ্বারা নেওয়া হয়েছে এবং দক্ষিণ গোলার্ধ থেকে দৃশ্যমান আকাশের একটি ক্ষুদ্র এলাকার ছবি এতে রয়েছে। ছবিটিতে হাজার হাজার ছায়াপথ দৃশ্যমান, যা এখন পর্যন্ত তোলা প্রথম মহাবিশ্বের সর্বোচ্চ-রেজোলিউশনের ছবি।
জেমস ওয়েব মহাকাশ দূরবীক্ষণ যন্ত্র হলো একটি মহাকাশ দূরবীক্ষণ যন্ত্র যা নাসা দ্বারা পরিচালিত হয় এবং প্রাথমিকভাবে অবলোহিত জ্যোতির্বিজ্ঞানের জন্য এর নকশা করা হয়েছে। ২০২১ সালের ডিসেম্বরে উৎক্ষেপিত এই মহাকাশযানটি ২০২২ সালের জানুয়ারি থেকে দ্বিতীয় সূর্য-পৃথিবী ল্যাগ্রেঞ্জ বিন্দুর (L) কাছাকাছি হ্যালো কক্ষপথে পৃথিবী থেকে প্রায় এর কাছাকাছি অবস্থান করছে। L -এ, সূর্য এবং পৃথিবী উভয়েরই মহাকর্ষীয় টান সূর্যের চারপাশে দূরবীক্ষণ যন্ত্রের আবর্তন পৃথিবীর গতির সাথে সামঞ্জস্য রাখে।
"ওয়েবের প্রথম গভীর ক্ষেত্রের" চিত্রটি দূরবীক্ষণ যন্ত্রের নিয়ার-ইনফ্রারেড ক্যামেরা (এনআইআরক্যাম) দ্বারা নেওয়া হয়েছে এবং এটি মোট ১২.৫ ঘন্টাব্যাপী নেওয়া বিভিন্ন তরঙ্গদৈর্ঘ্যের চিত্র থেকে উৎপাদিত একটি যৌগিক চিত্র। ছবিটি হাবল মহাকাশ দূরবীক্ষণ যন্ত্রের গভীরতম ক্ষেত্র ছাড়িয়ে অবলোহিত তরঙ্গদৈর্ঘ্যের গভীরতা অর্জন করেছে, যা কয়েক সপ্তাহ সময় নিয়েছে।
স্ম্যাকস জে০৭২৩.৩–৭৩২৭ হলো আকাশের একটি ছায়াপথ স্তবক যা পৃথিবীর দক্ষিণ গোলার্ধ থেকে দৃশ্যমান। সুদূর অতীতের রহস্য অনুসন্ধানে প্রায়ই হাবল এবং অন্যান্য টেলিস্কোপ এটি পরীক্ষা করে থাকে।
চিত্রটিতে ছায়াপথ স্তবক স্ম্যাকস জে০৭২৩.৩–৭৩২৭ দেখা যায় যেটি ৪.৬ বিলিয়ন বছর আগে আবির্ভূত হয়েছিল, এটি আকাশের কৌণিক আকারের ছোট একটি এলাকে যাকে ভূমিতে অবস্থান করা একজন ব্যক্তির বাহুতে ধরে রাখা বলুকণার দৈর্ঘ্যের সাথে তুলনা করা যায়। এদের থেকে বিকিরিত আলোর বিশাল দূরত্বের উপর স্থানের প্রসারণের কারণে চিত্রিত অনেক মহাজাগতিক সত্তা উল্লেখযোগ্য লোহিত সরণের মধ্য দিয়ে গেছে।
ছায়াপথ স্তবকের সম্মিলিত ভর একটি মহাকর্ষীয় পরকলা (মহাকর্ষীয় লেন্স) হিসাবে কাজ করে, যা এর পিছনে আরও অনেক দূরবর্তী ছায়াপথকে বিবর্ধিত করে। ওয়েবের নিয়ার ইনফ্রারেড ক্যামেরা দূরবর্তী ছায়াপথগুলোকে তীক্ষ্ণ ফোকাসে নিয়ে এসেছে এবং ক্ষুদ্র, ম্লান কাঠামোগুলোকেও প্রকাশ করে যা আগে কখনও দেখা যায়নি।
"ওয়েবের প্রথম গভীর ক্ষেত্র" হলো জেমস ওয়েব টেলিস্কোপের প্রথম সম্পূর্ণ ছদ্ম রঙের ছবি, এবং এখন পর্যন্ত ধারণ করা মহাবিশ্বের সর্বোচ্চ-রেজোলিউশনের অবলোহিত দৃশ্য। ছবিটি মহাবিশ্বের একটি ক্ষুদ্র স্লিভারে হাজার হাজার ছায়াপথকে প্রকাশ করে, ওয়েবের তীক্ষ্ণ নিয়ার-ইনফ্রারেড দৃশ্য অত্যন্ত দূরবর্তী ছায়াপথগুলোতে ম্লান কাঠামোকে দৃশ্যমান করে, যা এখন পর্যন্ত প্রথম মহাবিশ্বের সবচেয়ে বিশদ দৃশ্য সরবরাহ করে। হাজার হাজার ছায়াপথ, যার মধ্যে রয়েছে ইনফ্রারেডে দেখা সবচেয়ে ক্ষীণ বস্তু, প্রথমবারের মতো ওয়েবের দৃশ্যে উপস্থিত হয়েছে।
১১ জুলাই ২০২২-এ মার্কিন প্রেসিডেন্ট জো বাইডেন হোয়াইট হাউসের একটি ইভেন্টের সময় এটি সর্বপ্রথম জনসাধারণের কাছে উন্মুক্ত করেন।
অঙ্কিত মোহন

অঙ্কিত মোহন হলেন একজন ভারতীয় অভিনেতা যিনি মূলত মারাঠি ভাষার চলচ্চিত্রে কাজ করেন। তিনি মহাভারত, কুমকুম ভাগ্য, নাগিন ৩, হাইওয়ান এবং কাতেলাল অ্যান্ড সন্সের পাশাপাশি মারাঠি চলচ্চিত্র ফারজান্দের মতো টেলিভিশন অনুষ্ঠানের জন্য পরিচিত।
২ ডিসেম্বর ২০১৫-এ তিনি ভারতীয় টেলিভিশন অভিনেত্রী রুচি সাবর্ণকে বিয়ে করেন, তার সহ-অভিনেত্রী, যার সাথে তিনি ঘর আজা পরদেশীর সেটে দেখা করেছিলেন। ২০২১ সালের সেপ্টেম্বরে, দম্পতি ঘোষণা করেছিলেন যে তারা তাদের প্রথম সন্তানের প্রত্যাশা করছেন। ৭ ডিসেম্বর ২০২১-এ, দম্পতি একটি বাচ্চা ছেলেকে স্বাগত জানায়।
২০১৯ সালে টাইমস অফ ইন্ডিয়ার মহারাষ্ট্রের সেরা থার্টি মোস্ট ডিজায়ারেবল পুরুষের মধ্যে তিনি তেরোতম স্থান পেয়েছিলেন। ২০২০ সালে টাইমস অফ ইন্ডিয়ার সেরা ২০ মোস্ট ডিজায়ারেবল মেন অফ মহারাষ্ট্রে তিনি অষ্টাদশ স্থানে ছিলেন।
ওয়েভের্তোন পেরেইরা দা সিলভা

ওয়েভের্তোন পেরেইরা দা সিলভা (; জন্ম: ১৩ ডিসেম্বর ১৯৮৭; ওয়েভের্তোন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব পালমেইরাস এবং ব্রাজিল জাতীয় দলের হয়ে গোলরক্ষক হিসেবে খেলেন।
২০১৬ সালে, ওয়েভের্তোন ব্রাজিল অলিম্পিক দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০১৭ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
ওয়েভের্তোন পেরেইরা দা সিলভা ১৯৮৭ সালের ১৩ই ডিসেম্বর তারিখে ব্রাজিলের রিও ব্রাঙ্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়েভের্তোন ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৬ সালের ৪ঠা আগস্ট তারিখে তিনি ২০১৬ গ্রীষ্মকালীন অলিম্পিকে দক্ষিণ আফ্রিকা অলিম্পিক দলের বিরুদ্ধে ম্যাচে ব্রাজিল অলিম্পিক দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ এবং একটি শিরোপা জয়লাভ করেছেন।
২০১৭ সালের ২৬শে জানুয়ারি তারিখে, ২৯ বছর, ১ মাস ও ১৩ দিন বয়সে, ডান পায়ে ফুটবল খেলায় পারদর্শী ওয়েভের্তোন কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি ব্রাজিল ১–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ওয়েভের্তোন সর্বমোট ২ ম্যাচে অংশগ্রহণ করেছেন।
ফ্রাঙ্ক হ্যামন্ড

ফ্র্যাঙ্ক ডেভিস হ্যামন্ড (১২ অক্টোবর ১৯২১ - ১৭ মার্চ ২০০৫) খ্রিস্টান সম্পর্কিত বইগুলির লেখক, বিশেষ করে মুক্তির পরিচর্যার উপর। ১৯৮০ সালে হ্যামন্ড তার স্ত্রী (এবং কখনও কখনও সহ-লেখক) ইডা মে’ হ্যামন্ডের সাথে "দ্য চিলড্রেনস ব্রেড মিনিস্ট্রি" প্রতিষ্ঠা করেন। হ্যামন্ড ছিলেন বেলর বিশ্ববিদ্যালয় এবং সাউথওয়েস্টার্ন ব্যাপটিস্ট থিওলজিক্যাল শিক্ষালয়ের প্রাক্তন ছাত্র।
হ্যামন্ড শিখিয়েছিলেন যে, বিরক্তি এবং কথাচালাচালীর মতো নৈতিক বিষয়গুলি - বাধ্যতামূলক খাওয়া, ভুলে যাওয়া, যৌন সমস্যা এবং মানসিক অসুস্থতার মতো বিষয়গুলির সাথে একসাথে - পরিত্রাণের পরিচর্যার প্রয়োজন এমন দুষ্ট আত্মাদের দ্বারা সৃষ্ট হতে পারে এবং এই ধরনের ব্যক্তিদের এই ধরনের মুক্তির প্রয়োজন হতে পারে। তাকে এবং তার স্ত্রী ইডা মে’ কে "সম্ভবত পরিত্রাণ পরিচর্যার সবচেয়ে প্রভাবশালী অনুশীলনকারী" বলা হয়। তাদের ১৯৭৩ সালের বই পিগস ইন দ্য পার্লার: মুক্তির জন্য একটি ব্যবহারিক পথপ্রদর্শক এই বিষয়ের উপর সবচেয়ে প্রভাবশালী, বইটি অনেক ভাষায় অনুবাদিত এবং এটি এক মিলিয়নেরও বেশি কপি বিক্রি হয়।
হ্যামন্ডের বইগুলি ক্যাথলিক ক্যারিশম্যাটিক পুনর্নবীকরণের মধ্যে পরিত্রাণ পরিচর্যার ধারণাগুলি স্থানান্তর করতে সহায়তা করেছিল, বিশেষ করে পৈচাশিক প্রভাবের ধারণাটি পৈচাশিকতার অধিকারের চেয়ে কম যা একজন যাজকের দ্বারা বহিস্কারের প্রয়োজন হয়।
ফ্রাঙ্ক হ্যামন্ড ১৯২১ সালের অক্টোবরে টেক্সাসের টেরেলে জন্মগ্রহণ করেন। তিনি ১৯৪৮ সালে ইডা মে’ লোডেনকে (টেরেলেরও) বিয়ে করেন।
রংপুর পল্লী বিদ্যুৎ সমিতি-১

রংপুর পল্লী বিদ্যুৎ সমিতি-১ হচ্ছে বাংলাদেশের সর্ববৃহৎ বিদ্যুৎ বিতরণ সংস্থা বাংলাদেশ পল্লী বিদ্যুতায়ন বোর্র্ডের আওতাধীন ৮০টি পল্লী বিদ্যুৎ সমিতির মধ্যে একটি। রংপুর পল্লী বিদ্যুৎ সমিতি-১ রংপুর বিভাগের রংপুর জেলার ৩টি উপজেলা(মিঠাপুকুর, পীরগাছা, পীরগঞ্জ) এবং গাইবান্ধা জেলার ২টি উপজেলায়(সুন্দরগঞ্জ, সাদুল্লাপুর) বিদ্যুৎ বিতরণ করে থাকে। এ পল্লী বিদ্যুৎ সমিতিটি প্রতিষ্ঠিত হয় ১৪ জানুয়ারি ১৯৮২ সালে।। মিঠাপুকুর উপজেলার শঠীবাড়িতে এর সদর দপ্তর অবস্থিত।
১৪ জানুয়ারি ১৯৮২ সালে এ যাত্রা শুরু করে রংপুর পল্লী বিদ্যুৎ সমিতি-১। এ সমিতির অধীন ৬৭টি ইউনয়ন ও ১১০৬টি গ্রাম রয়েছে। এসব এলাকায় শতভাগ বিদ্যুতায়ন করা হয়েছে।
এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:
💡💡সদর দপ্তর‌💡💡
সদর দপ্তর অভিযোগ কেন্দ্র
০১৭৬৯-৪০১৭৭৫
শুকুরেরহাট অভিযোগকেন্দ্র
০১৭৬৯৪০১৭৮১
বলদিপুকুর অভিযোগকেন্দ্র
০১৭৬৯৪০১৭৮০
হাড়ড়পাড়া অভিযোগকেন্দ্র
০১৭৬৯৪০৭০৯২
💡💡পীরগাছা জোনাল অফিস💡💡
পীরগাছা অভিযোগকেন্দ্র
০১৭৬৯৪০১৭৭৬
পাওটানা অভিযোগকেন্দ্র
০১৭৬৯৪০১৭৮৭
দামুরচাকলা অভিযোগকেন্দ্র
০১৭৬৯৪০১৭৮৮
দেবী চৌধুরানী অভিযোগকেন্দ্র
০১৭৬৯৪০৭২৬৭
💡💡সুন্দরগঞ্জ জোনাল অফিস💡💡
সুন্দরগঞ্জ অভিযোগ কেন্দ্র
০১৭৬৯-৪০১৭৭৭
বামনডাঙ্গা অভিযোগকেন্দ্র
০১৭৬৯৪০২২০০
সীচা অভিযোগকেন্দ্র
০১৭৬৯৪০২৬২৪
বালাছিড়া অভিযোগকেন্দ্র
০১৭৬৯৪০৭৫৮৫
মজুমদারহাট অভিযোগকেন্দ্র
০১৭৬৯৪০৭৫৮৬
💡💡সাদুল্লাপুর জোনাল অফিস💡💡
সাদুল্লাপুর অভিযোগকেন্দ্র
০১৭৬৯-৪০১৭৭৮
ধাপেরহাট অভিযোগকেন্দ্র
০১৭৬৯৪০১৭৮৪
নলডাঙ্গা অভিযোগকেন্দ্র
০১৭৬৯৪০১৭৮৫
মীরপুর অভিযোগ কেন্দ্র
০১৭৬৯-৪০৭১৪৬
💡💡পীরগঞ্জ জোনাল অফিস💡💡
পীরগঞ্জ অভিযোগ কেন্দ্র
০১৭৬৯৪০১৭৭৯
খালাশপীর অভিযোগকেন্দ্র
০১৭৬৯৪০১৭৮৩
চতরাহাট অভিযোগকেন্দ্র
০১৭৬৯৪০৭৫৮৭
জাহাঙ্গীরাবাদ অভিযোগ কেন্দ্র
০১৭৬৯৪০৭৪৪৭
চতরা সাব-ষ্টেশন অভিযোগ কেন্দ্র
০১৭৬৯-৪০৭৫৮৭
💡💡বৈরাতীহাট সাব-জোনাল অফিস💡💡
বৈরাতীহাট অভিযোগ কেন্দ্র
০১৭৬৯-৪০২২৩২
বালারহাট অভিযোগকেন্দ্র
০১৭৬৯৪০২৬০৫
💡💡ভেন্ডাবাড়ী সাব-জোনাল অফিস💡💡
ভেন্ডাবাড়ী অভিযোগ কেন্দ্র
০১৭৬৯-৪০১৭৮২
বালুয়ামাসুমপুর অভিযোগকেন্দ্র
০১৭৬৯৪০২২৩১
এ পল্লী বিদ্যুৎ সমিতিতে ৫,৭০,৫৬০ জন গ্রাহক রয়েছে।
মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।
জাতীয় গ্রিড
সেবক রেল সেতু

সেবক রেল সেতু হল ভারতের পশ্চিমবঙ্গ অঙ্গরাজ্যের সেবকে মহানন্দা বন্যপ্রাণী অভয়ারণ্যের কাছে তিস্তা নদীর উপর নির্মিত রেল সেতু। রেল সেতুটি প্রায় ১ কিলোমিটার দীর্ঘ। এটি রেলপথের মাধ্যমে পশ্চিমবঙ্গের দার্জিলিং জেলাকে কালিম্পং জেলা ও জলপাইগুড়ি জেলার সঙ্গে সংযুক্ত করে। সেতুটি উত্তর-পূর্ব সীমান্ত রেলের আলিপুরদুয়ার রেলওয়ে বিভাগের অন্তর্গত নিউ জলপাইগুড়ি-আলিপুরদুয়ার-শামুকতলা রোড রেলপথে অবস্থিত।
এটি একটি অত্যন্ত গুরুত্বপূর্ণ রেল সেতু, যা শিলিগুড়ি-সেবকে সুন্দর ডুয়ার্স অঞ্চলের সঙ্গে সংযুক্ত করে। সেবক রেল সেতুটি তিস্তা নদীকে করোনেশন সড়ক সেতুর সমান্তরালে অতিক্রম করে। এই সেতুটি সেবক রেলওয়ে স্টেশনের ঠিক সামনেই নিউ মালবাজার স্টেশনের দিকে অবস্থিত।
সিকিম ও পশ্চিমবঙ্গের পার্বত্য অঞ্চলে ২০১৬ সালের জুন মাসে ভারী বৃষ্টিপাতের কারণে সেতুর পিলার বা খুঁটিতে কিছু ফাটল দেখা দিয়েছিল এবং সেতুটি কয়েক সপ্তাহের জন্য বন্ধ রাখা হয়েছিল। সেতুর প্রয়োজনীয় মেরামতের কাজ শেষ করে আবার রেল চলাচলের জন্য খুলে দেওয়া হয়।